stanford-oval/wikipedia huggingface dataset:
Hissimusiikki

Hissimusiikki (myös muzak) on muun muassa odotustiloissa, hisseissä ja julkisissa rakennuksissa soitettavaa hiljaista taustamusiikkia, jonka tarkoitus on olla neutraalia ja huomiota herättämätöntä. Varsinkin anglosaksisissa maissa hissimusiikista käytetään nimitystä muzak, joka juontuu Muzak-nimisestä yhtiöstä, joka oli eräs ensimmäisistä hissimusiikkia tuottaneista yhtiöistä.
Hissimusiikkina voidaan käyttää esimerkiksi tunnettujen pop-kappaleiden kevyesti sovitettuja instrumentaaliversioita, mutta on olemassa myös varta vasten taustamusiikiksi sävellettyä musiikkia, jota pidetään jossakin määrin omana tyylilajinaan. Hissimusiikki tyylilajina on vahvasti melodiaan painottuvaa, tempoltaan hitaanpuoleista musiikkia, jota soitetaan pehmeä-äänisillä soittimilla kuten sähköpianolla. Joskus aidot soittimet on korvattu syntetisaattorin äänillä. Silloin kun taustamusiikkina käytetään pop-musiikin tunnettuja kappaleita, on soittimina usein jousipainotteinen kevyt orkesteri tai esimerkiksi hillitty latinalaisvaikutteinen ryhmä.
Sanoja ”hissimusiikki” ja ”muzak” käytetään myös pilkkanimityksinä huonona, erityisesti mitäänsanomattomana ja tylsänä pidetylle musiikille. Pilkkanimenä muzakia on käytetty erityisesti smooth jazzista ja easy listening -musiikista, jotka molemmat ovat tarkoituksella kevyeksi ja "helpoksi kuunneltavaksi" sävellettyä instrumentaalimusiikkia.
Aiheesta muualla

Hyvinvointi taustamusiikin kokemuksissa. Palvelualalla toimivien näkemykset työskentelystä musiikin kanssa
Musiikki, ääni ja hyvinvointi
Henry Raby

| Henry Raby> Henkilötiedot |
| --- | --- |
Syntynyt: 26. syyskuuta 1827 Boulogne, Ranska
Kuollut: 13. helmikuuta 1907 (79 vuotta) Southsea, Englanti, Yhdistynyt kuningaskunta
Ammatti:  sotilas
Sotilashenkilö
Palvelusvuodet:  1845–1877
Taistelut ja sodat:  Krimin sota
Sotilasarvo:  lippueamiraali
Kunniamerkit:  Viktorian risti Kunnialegioonan jäsenyys
Joukko-osasto:  Laivasto
Henry James Raby (26. syyskuuta 1827 – 13. helmikuuta 1907) oli brittiläinen meriupseeri ja ensimmäinen maan korkeimman sotilasansiomitalin Viktorian ristin vastaanottanut henkilö. Hän jäi eläkkeelle lippueamiraalina.
Raby syntyi Boulognessa Ranskassa. Hänen isänsä oli Arthur Turnour Raby, joka oli kotoisin Llanellystä Walesista. Hän astui palvelukseen laivastossa vuonna 1845 HMS Monarchilla, ja vuonna 1850 hän sai upseerin viran luutnanttina. Tämän jälkeen hän jatkoi palvelustaan HMS Waspilla länsi-Afrikan rannikolla aina Krimin sodan syttymiseen asti.
Krimin sodassa Raby palveli Mustanmeren rintamalla. Lokakuusta 1854 syyskuuhun 1855 hän oli laivaston prikaatin mukana juoksuhaudoissa sillanpääasemassa. 18. kesäkuuta 1855 hän oli mukana Redanin taistelussa, missä hän pelasti kolmen muun miehen kanssa 57. jalkaväkirykmentin sotilaan, jota oli ammuttu molempiin jalkoihin. Kapteeni Stephen Lushington suositteli kaikille tekoon osallistuneille Viktorian ristiä. Raby julkistettiin mitalin saajaksi 24. helmikuuta 1857, ja hän otti sen vastaan 26. kesäkuuta samana vuonna. Kiinnittäessään mitalia Rabyn rintaan kuningatar Viktoria tarinan mukaan vahingossa lävisti tämän vaateparren niin, että mitalin piikki iskeytyi tämän rintaan.
Raby palveli Krimin sodan jälkeen jälleen länsi-Afrikassa vuosina 1859–1862, jolloin hän haavoittui ainakin kerran. Ansiokkaasta palveluksestaan hän sai vuonna 1862 ylennyksen kommodoriksi. Samana vuonna hän avioitui eversti Watkin Forsterin tyttären Judithin kanssa. Vuosina 1868–1871 hän toimi Kiinan laivastoasemalla HMS Adventuren komentajana. Hän jäi eläkkeelle aktiivipalveluksesta vuonna 1877, minkä jälkeen hänet ylennettiin vielä lippueamiraaliksi seuraavana vuonna. Eläkkeellä hän osallistui laajalti hyväntekeväisyystoimintaan.
Raby kuoli 13. helmikuuta 1907 kotonaan Southseassa, ja hänet haudattiin Highland Roadin hautausmaalle Portsmouthissa. Hänen Viktorian ristinsä on nykyään Imperial War Museumin kokoelmissa Lontoossa.
Kunnianosoitukset ja arvonimet

Viktorian ristin lisäksi Rabylle myönnettiin Krimin sodassa Ranskan kunnialegioonan jäsenyys sekä sardinialaisia ja turkkilaisia mitaleita. Vuonna 1875 hänestä tuli Bathin ritarikunnan jäsen arvolla Companion.
Hundseidin hallitus

Pääministeri Jens Hundseid
Hundseidin hallitus oli Norjan hallitus 14. maaliskuuta 1932 – 3. maaliskuuta 1933. Se oli Keskustapuolueesta (tuolloiselta nimeltään Talonpoikaispuolue) koostunut vähemmistöhallitus.
Ministerit

Pääministeri
Jens Hundseid
Ulkoministeri
Birger Braadland
Kirkko- ja opetusministeri
Nils Trædal
Oikeusministeri
Asbjørn Lindboe
Puolustusministeri
Vidkun Quisling
Valtiovarainministeri
Jon Sundby
Kauppaministeri
Ivar Kirkeby-Garstad
Työministeri
Rasmus Langeland
Maatalousministeri
Jens Hundseid
Sosiaaliministeri
Jacob Vik
Hold Me

| Hold Me |
| --- | --- |
 Fərid Məmmədov (oikealla) ja taustatanssijat esittämässä kappaletta Eurovision laulukilpailussa 2013.
Kappaleen tiedot
Esittäjä(t):  Fərid Məmmədov
Säveltäjä(t):  Dimitris Kontopoulos
Sanoittaja(t):  John Ballard, Ralph Charlie Al Fahel
Euroviisutiedot
Vuosi:  2013
Maa:  Azerbaidžan
Kieli:  englanti
Sijoitus:  2.
Pisteet:  234
Sijoitus semifinaalissa:  1.
Pisteet semifinaalissa:  139
Sanat:  sanoitus
Video:  videolinkki
”Hold Me” on Fərid Məmmədovin esittämä kappale, jolla hän edusti Azerbaidžania vuoden 2013 Eurovision laulukilpailussa Malmössä, Ruotsissa. Kappaleen on säveltänyt Dimitris Kontopoulos ja sen ovat sanoittaneet John Ballard ja Ralph Charlie Al Fahel.
Kappale sijoittui toisen semifinaalin ykköseksi 139 pisteellä ja pääsi finaaliin. Finaalissa Məmmədov sijoittui kappaleellaan toiseksi. Edelle jäi vain Tanskan Emmelie de Forest. ”Hold Me” sai kymmeneltä maalta täydet pisteet eli 12 pistettä.
Käännös suomeksi
Humppamania

| Humppamania Eläkeläiset |
| --- | --- | --- |

Kokoelmalevyn tiedot
 Julkaistu: 2018
 Tyylilaji: humppa
 Levy-yhtiö: Nordic Notes
Eläkeläisten muut julkaisut
| Humppa of Finland 2016 | Humppamania 2018 | Humppainfarkt (EP) 2018 |
Humppamania on Eläkeläisten kahden CD-levyn kokoelma-albumi, joka julkaistiin  2018.
Kappalelista

| --- | --- |
 CD 1 Humpparinkeli – 2.14  Humppa haisee – 2.27 ("Nowhere")  Humppahoitola – 1.40  Humppasafari – 2.10  Nuori poika – 2.52  Humppareseptihumppa – 1.41  Humppaa tai Kuole – 2.04 ("No Limits")  Elanto – 3.16 ("Élan")  Humppaa veressä – 2.13 ("Swing low, Sweet chariot")  Kalma-Alma – 2.34  Humppa hallelujaa – 2.27 ("Hard rock Hallelujah")  Dementikon keppihumppa – 2.57 ("I was made for loving you")  Kiitokset humpasta – 3.30 ("Lauren caught my eye")  Humppalähetystö – 1.28 ("Johnny comes marching home")  Nautiskelen humpasta – 3.09  Katkolla humppa – 3.00  Pöpi – 1.44 ("Birdy")  Humpan kuninkaan hovissa – 3.06  Puliukko – 2.14  Humppakuski – 2.44  Jukolan humppa – 3.33 ("Nemo")  Das model – 3.25  Jääkärihumppa – 2.15 ("The Final Countdown")  Viinaa hanuristille – 3.27  Humppamuoti – 2.52 ("Fashion") :  CD 2 Humppasonni – 2.50 ("Join me")  Pultsariano humpparotti – 2.03 ("O sole mio!")  Vaivasenluut – 1.49 ("Summertime blues")  Mummo – 3.14 ("My girl")  Ona vaan – 3.10 (Oma biisi)  Humppaleka – 2.23 ("Viva las Vegas")  Humppalaki – 2.05 ("Breaking the Law")  Kahvipakettihumppa – 2.06 ("Rocking in the free world")  Tarakkihumppa – 2.56 ("Sleeping my day away")  Ranttalihumppa – 3.55 ("Run to the hills")  Vihaan humppaa – 3.01 ("Hate me")  Päivätanssit – 2.59  500 humppaa – 2.45  Humppapaini – 2.22 ("Fight")  Humppaperhonen – 2.23 ("Wings of a butterfly")  Hulluna humpasta – 3.03 (Oma biisi, UMK -kilpailija)  Ryhtivaliohumppa – 1.50 ("Sharp dressed man")  Vanhan ukon humppa – 2.37  Humppariivaaja – 2.59 ("La bamba")  Humppa ja jenkka – 3.39 ("Heaven and hell")  Humpataan, jumalauta – 2.07  Päivätanssit - Humpfonia -live – 5.18
Härjänvatsa

Härjänvatsa on kylä Karjalohjalla Lohjalla Lohjanjärven luoteisrannalla. Sen lähimpiä naapurikyliä ovat Karjalohjan Lohjantaipale lännessä, Karjalohjan Makkarjoki ja Mustlahti sekä Sammatin Lohilampi, Kiikala ja Niemi pohjoisessa ja Sammatin Kaukola ja Karstu idässä.
Viena (albumi)

| Viena Värttinä |
| --- | --- | --- |

Studioalbumin tiedot
 Julkaistu: 9. lokakuuta 2015
 Formaatti: CD
 Tuottaja(t): Matti Kallio
 Tyylilaji: kansanmusiikki
 Levy-yhtiö: Suomen Musiikki
Värttinän muut julkaisut
| Utu 2012 | Viena 2015 |   |
Viena on suomalaisen kansanmusiikkiyhtyeen Värttinän vuonna 2015 ilmestynyt studioalbumi. Levynjulkaisukonsertit järjestettiin Kuhmo-talossa 10.10. sekä 11.10. Savoy-teatterissa, Helsingissä.
Kappaleet

Sateenkaaren pää – 4.00
Raijan joiku – 3.31
Kanaset – 2.56
Kelo – 4.55
Ukonlammas – 3.28
Kokko – 5.07
Tietäväinen – 4.11
Kiri – 3.08
Ikuikävä – 4.27
Karuliinan kangaspuut – 3.19
Otavaiset – 3.17
Oi dai – 4.47
Kokoonpano

Mari Kaasinen – laulu
Susan Aho – laulu
Karoliina Kantelinen – laulu
Matti Kallio – harmonikka, huilut, tuotanto
Lassi Logrén – viulu, jouhikko, avainviulu
Matti Laitinen – kielisoittimet
Arvostelut

Soundi:
Aiheesta muualla

Viena discogs.com -sivustolla (englanniksi)
Hundorp

| Hundorp |
| --- | --- |

 Hundorp
 Koordinaatit: 61°33′00″N, 9°54′00″E 
Valtio:  Norja
Lääni:  Innlandet
Kunta:  Sør-Fron
Pinta-ala:  
 – Maa:  0,8 km²
Väkiluku (2023):  597
 – Väestötiheys:  746,3 as./km²
Infobox OKVirheellinen NIMI-arvo: 
Hundorp on taajama Sør-Fronin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,8 neliökilometriä ja asukasluku 597 vuonna 2023.
Aiheesta muualla

Kuvia tai muita tiedostoja aiheesta Hundorp Wikimedia Commonsissa
Humppamaratooni

| Humppamaratooni Eläkeläiset |
| --- | --- | --- |

Studioalbumin tiedot
 Julkaistu: 1997
 Tyylilaji: humppa
 Kesto: 47.03
 Levy-yhtiö: Stupido Records
Eläkeläisten muut julkaisut
| In humppa we trust 1996 | Humppamaratooni 1997 | Werbung, Baby! 1999 |
Humppamaratooni on Eläkeläisten studioalbumi, joka julkaistiin  1997.
Kappalelista

Humppaleski 45 – 2.06 (The Police – Every Breath You Take)
Lumppa – 1.44 (The Presidents of the USA - Lump)
Humpaten ympäri maailman – 2.13 (John Fogerty – Rocking All Over The World)
Humppakostajat – 1.49 (Suede – The Beautiful Ones)
Humpparaakki – 2.00 (Dio – Holy Diver)
Vain Humpasta ma iloitsen – 2.00 (Garbage .-I'm Only Happy When it Rains)
Miinakenttähumppa – 1.59 (X-Perience – Magic Fields)
Humppaan – 1.38 (Eric Clapton - Layla)
Humppapotilas – 1.40 (Tom Waits/The Ramones - I Don't Wanna Grow Up)
Humppalialaiset – 1.56 (Peter Gabriel – Games Without Frontiers)
Tiikerihumppa – 1.52 (Tom Jones - If I Only Knew)
Vanhamiljonäärihumppa – 2.37 (The Clash - London Calling)
Täällähan on tanssit – 1.51 (Freddy Cannon/Hurriganes - Tallahassee Lassie)
Käänteishumppa – 1.36 (Kula Shaker - Tattva)
Puliukkohumppa – 2.00 (Weezer – Buddy Holly)
Humpauttajat – 2.56 (Ray Parker Jr. - Ghostbusters)
Pidän humpasta – 1.16 (The Arrows - I Love Rock'n'roll)
Humppasusi Ruotsista – 2.25 (Frank Zappa – Bobby Brown)
Humppasinfonia – 2.58 (Megadeth - Symphony of Destruction)
Humppareissu – 2.20 (Iggy Pop - The Passenger)
Katkaistu humppa – 2.15 (Iron Maiden - The Number of the Beast)
Humppamaratooni – 3.52 (Whiskey in the Jar)
HowStuffWorks

HowStuffWorks.com on englanninkielinen tieteeseen ja tekniikkaan keskittynyt verkkosivusto, joka selittää erilaisten asioiden toimimista.
Sivuston perusti entinen Pohjois-Carolinan osavaltionyliopiston opettaja Marshall Brain vuonna 1998 harrastuksenaan. Seuraavana vuonna hän haki riskipääomaa ja perusti HowStuffWorks, Inc:in kehittämään sivustoa. Maaliskuussa 2002 se myytiin atlantalaiselle Convex Groupille, jolloin yhtiön päämaja siirtyi Carysta Pohjois-Carolinasta Atlantaan.
Sivusto laajentui alkuperäiseltä alaltaan käsittämään muitakin aiheita kuten biologiaa ja selittämään yliluonnollisia ilmiöitä. Tavaramerkillä on julkaistu myös neljä kirjaa: HowStuffWorks ja More HowStuffWorks, How Much Does the Earth Weigh? ja What If?.
Lokakuussa 2007 Discovery-tiedekanavaa pyörittävä Discovery Communications osti sivuston 250 miljoonalla dollarilla, mutta se myytiin toisille omistajille vuonna 2014. Sivusto on sittemmin laajentanut toimintaansa tuottamalla asiaohjelmapodcasteja kuten suosittu Stuff You Should Know. Vuonna 2016 HowStuffWorks myytiin OpenMail-markkinointiyritykselle. System1:ksi nimensä vaihtanut OpenMail siirsi sivuston podcast-toiminnan Stuff Media-toiminimen alle, jonka se myi 2018 IHeartMedialle 55 miljoonan hintaan.
Aiheesta muualla

HowStuffWorks.com
Hovrinon metroasema

| Hovrino (Ховрино) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.879167°N, 37.482222°E
Paikkakunta:  Moskova, Venäjä
Avattu:  31. joulukuuta 2017
Rakenne
Tyyppi:  tunneliasema
Hovrino (ven. Ховрино) on yksi Moskovan metron asemista. Se avattiin 31. joulukuuta 2017.
Aiheesta muualla

Kuvia tai muita tiedostoja aiheesta Hovrinon metroasema Wikimedia Commonsissa
Hattara (makeinen)

Hattarakone.
Hattara on hattarakoneella sokerista valmistettua makeaa ainetta. Se koostuu hyvin ohuista, silkkimäisistä sokerisäikeistä. Suurin osa hattarasta on ilmaa: sokeria siinä on vain runsas ruokalusikallinen. Se on hyvin makeaa ja muuttuu kastuessaan tahmeaksi. Suussa se tuntuu pehmeältä ja villavalta kuin pumpuli, mutta liukenee nopeasti. Hattarat värjätään yleensä elintarvikeväreillä. Tyypillisin hattaran väri on vaaleanpunainen.
Hattaroita myydään huvipuistoissa ja muissa huvittelupaikoissa.
Hattaran valmistaminen

Hattarakoneessa on keskellä pieni kulho, johon sokeri ja elintarvikeväri kaadetaan. Sokeri kuumennetaan 165 asteeseen, jolloin se sulaa ja kulkee pyörivän liikkeen ajamana pienten reikien läpi suurempaan astiaan, josta laitteen käyttäjä pyörittää jähmettyneitä, lasimaisia sokerisäikeitä tikun tai paperikartion ympärille. Hattaraa myydään yleensä hyvin suurina annoksina, koska suurin osa (98 %) sen tilavuudesta on ilmaa. Hattara ei ole hyväksi hampaille, mutta sisältää silti yllättävän vähän sokeria: tavallisessa hattarassa sokeria on vähemmän kuin tölkillisessä normaalia virvoitusjuomaa.
Historia

Pehmeä ja pilvimäinen hattara keksittiin 1800-luvun lopulla, mutta jo paljon aikaisemmin sulatetusta sokerista valmistettiin erilaisia koristeita esimerkiksi jälkiruokiin. Alkeellista hattaraa voidaan valmistaa kastamalla haarukka sulaan sokeriin: kun haarukka vedetään pois, syntyy ohuita sokerisäikeitä. Haarukkaa liikutetaan nopeasti edestakaisin öljytyn, ylösalaisin käännetyn kulhon yläpuolella. Näin saatu massa voidaan pyörittää palloksi ja tarjota muiden jälkiruokien kuten jäätelön kanssa. Tällaista harrastettiin Italiassa jo 1400-luvulla. Valmistustapa sopii esimerkiksi ravintoloihin, mutta suurten kansanjoukkojen hattarannälän tyydyttämiseksi menetelmä on liian työläs ja hidas. Laajamittaiseen kaupalliseen valmistamiseen tarvittiin tehokkaampia välineitä.
Nykyisenlaisen hattaran keksijöiksi on useita ehdokkaita. Ilmeisesti ensimmäisen hattarakoneen keksivät kaksi Nashvillessa asunutta makeisvalmistajaa, William Morrison ja John C. Wharton vuonna 1897. Heidän laitteessaan sokeri kaadettiin kuumennetulle levylle, joka sulatti sen. Levy pyöri hyvin nopeasti, jolloin keskipakoisvoima pakotti sulaneen sokerin pienten reikien läpi. Wharton ja Morrison saivat laitteelleen patentin vuonna 1899. Ensimmäisen kerran sitä käytettiin vuonna 1904 Saint Louisin maailmannäyttelyssä. Keksijät kutsuivat tuotetta nimellä fairy floss ja myivät sitä laatikoissa 25 sentin hintaan annokselta. Tuohon aikaan hinta oli hyvin kallis: puolet näyttelyn pääsymaksusta. Siitä huolimatta hattaraa myytiin näyttelyssä 68 656 laatikollista.
Hattara ei ole juurikaan muuttunut historiansa aikana. Korkeintaan siihen on lisätty uudenlaisia väri- ja makuaineita.
Aiheesta muualla

Wikimedia Commonsissa on kuvia tai muita tiedostoja aiheesta .
Hattara
Huoltovarmuusneuvosto

Huoltovarmuusneuvosto on Huoltovarmuuskeskuksen yhteydessä toimiva elin, joka ylläpitää alan kumppanuusverkostoa, tekee valtioneuvostolle esitykset huoltovarmuuden tavoitteista ja lainsäädännön kehittämistarpeista. Lisäksi se julkaisee katsauksia huoltovarmuuden tilasta ja ottaa kantaa alan tarpeisiin. Neuvosto tekee myös ehdotuksen työ- ja elinkeinoministeriölle Huoltovarmuuskeskuksen hallituksen kokoonpanosta. Huoltovarmuusneuvosto perustettiin heinäkuun alussa 2008.
Huoltovarmuusneuvostoon kuuluu puheenjohtaja ja 21–25 jäsentä, jotka valtioneuvosto nimittää enintään neljäksi vuodeksi kerrallaan. Neuvostoon kutsutuista jäsenistä vähintään puolet edustaa elinkeinoelämää ja muut hallintoa. Puheenjohtaja on elinkeinoelämän edustaja ja jäsenet keskeisiä toimijoita huoltovarmuusalalla. Neuvosto kokoontuu muutaman kerran vuodessa puheenjohtajan kutsusta. Huoltovarmuuskeskuksen toimitusjohtaja toimii Huoltovarmuusneuvoston pääsihteerinä. Neuvosto tekee päätöksensä pääsihteerin tai tämän määräämän henkilön esittelystä.
Aiheesta muualla

Esittely Huoltovarmuuskeskuksen sivuilla (Arkistoitu – Internet Archive)
Hölebon kihlakunta

Hölebon kihlakunnan sijainti Södermanlandin läänin kartalla.
Hölebon kihlakunta (ruots. Hölebo härad) oli kihlakunta Södermanlandin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 338,25 neliökilometriä ja asukasluku 5 578 henkeä. Kihlakuntaan kuuluneet kunnat olivat Västerljung, Trosa-Vagnhärad, Mörkö ja Hölö.
Kihlakunnan tuolloisista kunnista Hölö ja Mörkö kuuluvat nykyään Södertäljen kuntaan Tukholman läänissä ja muut Trosan kuntaan.
Hissi (albumi)

| Hissi Circle |
| --- | --- | --- |

Studioalbumin tiedot
 Äänitetty : elokuu 1996 Laser-Studio, Ulvila
 Julkaistu: 1996
 Formaatti: CD
 Tuottaja(t): Jussi Saivo ja Circle
 Tyylilaji: psykedeelinen rock, post-rock, krautrock
 Kesto: 49.35
 Levy-yhtiö: Metamorphos
Circlen muut julkaisut
| Zopalki 1996 | Hissi 1996 | Fraten 1997 |
Hissi on syksyllä 1996 ilmestynyt Circlen kolmas studioalbumi. Ektro Records julkaisi sen uudelleenmasteroituna vuonna 2012 ja Svart Records puolestaan vinyylinä 2014.
Muusikot

Teemu Elo – kitara, laulu
Jussi Lehtisalo – kitara, basso, kosketinsoittimet, laulu
Maukka Päivistö – basso
Juha Ahtiainen – rummut, laulu
Janne Peltomäki – rummut
Petri Hagner – kosketinsoittimet
Ville Raitio – lyömäsoittimet
Kappaleet

Kuivaamo – 10.29
Velmu – 3.23
Kalat – 5.01
Glanu – 4.13
Valvo – 5.14
Kuukäärme – 5.50
Strand–Jatkumo – 5.01
Saksi – 9.11
Herttuan koulu

| Herttuan koulu> Kuulovammaisten koulu |
| --- | --- |
Sijainti:  Kuninkaanhaanaukio 4, Pori
Tyyppi:  erityiskoulu
Perustettu:  1976
Lakkautettu:  2020
Oppilaita:  300
Herttuan koulu oli erityiskoulu Porissa, joka antoi opetusta kielenkehityksen häiriöisille (dysfasia, dyspraksia), kuuroille, huonokuuloisille, neurobiologian ja neuropsykologian erityispiirteisille (asperger, autismi) sekä tarkkaavaisuus- ja ylivilkkaushäiriöisille (ADD, ADHD).
Historia

Koululla on jo vuosikymmeniä pitkä historia. Jo 1960-luvulla Poriin perustettiin ensimmäiset kuulovammaisten luokat, joista 1970-luvun alussa muodostettiin kuulovammaisten koulu, joka toimi aluksi ns. Karhulinnan kiinteistössä, sen jälkeen nykyisen Kuvataidekoulun piharakennuksessa (Gallen-Kallelankadulla). Nykyiseen paikkaan silloinen kuulovammaistenkoulu sijoittui vuonna 1976.
Oppilasmäärä vaihteli 30–50 oppilaaseen käsittäen kuuroja ja huonokuuloisia 6–17-vuotiaita tulevaisuudentoivoja. 1980-luvun lopulla kuulovammaisten osuus väheni ja oppilaspaikat täyttyivät dysfaattisilla oppilailla. Koulun uudeksi nimeksi muutettiin Herttuan koulu vuonna 1985.
Omaa kouluhistoriaansa teki toisvaurioistenlastenkoulu. Aluksi myöskin se toimi yksittäisinä luokkina vuodesta 1969 alkaen. Vuonna 1978 luokista muodostettiin hallinnollisesti Porin Aivovaurioistenlasten koulu. Oppilaina CP- ja liikuntavammaisia sekä MBD-lapsia. Myöhemmin koulun nimi muuttui Aukion kouluksi.
Näiden koulujen tiet yhtyivät vuonna 1992. Silloin koulut yhdistettiin ja nimeksi tuli Porin Herttuan koulu.
Toiminta viimeisinä vuosina

Porin Herttuan koulu toimi kahdessa rakennuksessa ja käsitti yli 300 oppilaan ja yli 60 työntekijän kouluyhteisön, jossa kieli ja käytös olivat toiminta-ajatuksena. Herttuan kouluyhteisö syntyi neljästä pienyksiköstä eli erivärillisistä luokkasoluista (keltainen, oranssi, vihreä ja sininen solu). Jokainen yksikkö/solu käsitti tietyt luokkatasot. Samassa isossa koulurakennuksessa sijaitsi myös Herralahden normaalikoulu. Herttuan koulun vieressä sijaitsivat Porin keskustan uimahalli sekä urheilutalo.
Herttuan koulu yhdistettiin Kallelan koulun kanssa Myötätuulen kouluksi vuonna 2020.
Aiheesta muualla

Koulun vanhat kotisivut (arkistoitu)
Herttuatar (elokuva)

| Herttuatar> The Duchess |
| --- | --- |

Ohjaaja:  Saul Dibb
Käsikirjoittaja:   Jeffrey Hatcher  Anders Thomas Jensen  Saul Dibb 
Perustuu:  Amanda Foremanin romaaniin Georgiana, Duchess of Devonshire
Tuottaja:   Gabrielle Tana  Michael Kuhn 
Säveltäjä:  Rachel Portman
Kuvaaja:  Gyula Pados
Leikkaaja:  Masahiro Hirakubo
Pukusuunnittelija:  Michael O'Connor
Pääosat:   Keira Knightley  Ralph Fiennes  Hayley Atwell  Charlotte Rampling  Dominic Cooper 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Paramout Vantage  BBC Films  Pathé 
Levittäjä:  BiM Distribuzione Budapest Film
Ensi-ilta:   Yhdistynyt kuningaskunta 5. syyskuuta 2008  Yhdysvallat 19. syyskuuta 2008 
Kesto:  110 minuuttia
Alkuperäiskieli:  englanti
Budjetti:  17,1 miljoonaa euroa
Aiheesta muualla
IMDb 
Elonet
AllMovie
Infobox OKNimi-testi OK: 
Herttuatar (engl. The Duchess) on vuonna 2008 ensi-iltansa saanut Saul Dibbin ohjaama historiallinen draamaelokuva. Amanda Foremanin kirjoittamaan elämäkertaan perustuva Herttuatar kertoo tosipohjaisen tarinan brittiläisestä 1700-luvun aatelisnaisesta Georgiana Cavendishista.
Georgiana avioitui 17-vuotiaana Devonshiren herttuan kanssa vuonna 1774. Hän toivoi rakkautta, mutta mies kohteli vaimoaan kuin siitoseläintä, lasten synnyttäjänä. Avioliitosta tuli valtataistelua, jossa oikeus asettui ajan hengen mukaisesti miehen puolelle. Herttuatar Georgianasta kuitenkin tuli politiikan taustatekijä ja aikansa muoti-ikoni.
Juoni

Herttuatar sijoittuu 1700-luvun lopun Britanniaan ja kertoo Devonshiren herttuattaren Georgiana Cavendishin (Keira Knightley) tarinan. Vaikka herttuattaren kauneus, karisma ja tyylitaju tekivät hänestä kuuluisan, hänen tuhlaileva makunsa ja viehtymyksensä uhkapeleihin synkensivät hänet mainettaan. Georgiana oli naimisissa Devonshiren viidennen herttuan William Cavendishin (Ralph Fiennes) kanssa, joka oli paljon vaimoaan vanhempi, kylmä ja etäinen mies. Georgiana tottui pian miehensä räikeään uskottomuuteen ja kasvatti jopa tämän aviottoman tyttären (3-vuotiaana Eva Hrela, 10-vuotiaana Poppy Wigglesworth) omanaan. Tarinan ytimenä toimivat kuitenkin Georgianan intohimoinen mutta tuhoontuomittu suhde tulevan pääministerin, jaarli Charles Greyn (Dominic Cooper), kanssa sekä hänen, hänen miehensä ja parhaan ystävänsä lady Bess Fosterin (Hayley Atwell) muodostama monimutkainen kolmiodraama.
Näyttelijät

| 0 | 1 | 2 |
| --- | --- | --- |
|  Keira Knightley  | … |  Georgiana Cavendish, Devonshiren herttuatar   |
|  Ralph Fiennes  | … |  Devonshiren herttua   |
|  Charlotte Rampling  | … |  Lady Spencer   |
|  Dominic Cooper  | … |  Charles Grey   |
|  Hayley Atwell  | … |  Bess Foster   |
Lähde:
Aiheesta muualla

Herttuatar Internet Movie Databasessa (englanniksi)
Humppabingo

| Humppabingo Eläkeläiset |
| --- | --- | --- |

Kokoelmalevyn tiedot
 Julkaistu: 2009
 Tyylilaji: humppa
 Kesto: 151.18
 Levy-yhtiö: Stupido Records
Listasijoitukset
  Suomen virallinen lista: 32.
Eläkeläisten muut julkaisut
| Ukki, mitä oli jenkka? 2009 | Humppabingo 2009 | Humppasheikkailu 2012 |
Humppabingo on Eläkeläisten vuonna 2009 ilmestynyt kokoelmalevy. Kokoelma sisältää 48 kappaletta, joihin lukeutuu myös ”Hulluna humpasta”, jolla yhtye osallistui Suomen vuoden 2010 euroviisukarsintaan ja sijoittui kolmanneksi.
Albumi nousi Suomen virallisen listan sijalle 32. Levy-Eskot valitsi sen kuukauden levyksi tammikuussa 2010.